**E l ő t e r j e s z t é s**

**Révfülöp Nagyközségi Önkormányzat Képviselő-testületének**

**2022. február 14.-én tartandó ülésére.**

**Tárgy: Révfülöp Szigeti strand 5-6-7 sz. üzlet bérletére érkezett ajánlat elbírálása.**

**Előkészítette:** Szakál Norbert műszaki ügyintéző

 Jogszabállyal nem ellentétes

 Dr. Szabó Tímea

 címzetes főjegyző

**Tisztelt Képviselő-testület!**

Halász Éva ev. (8300 Tapolca, Batthány u. 22) 2022. február 2-án írásban kereste meg Révfülöp Nagyközség Önkormányzatát, hogy a Révfülöp Nagyközség Önkormányzata tulajdonában álló, Szigeti strandon található 5-ös számú, 20 m2 nagyságú vendéglátó ipari üzlet, 6-os számú, 20 m2 nagyságú vendéglátó ipari üzlet és 7-es számú, 20 m2 nagyságú vendéglátó ipari üzleteket a 2022. március 1-től bérbe szeretné venni.

Vállalkozó jelezte, nevezett üzleteket lehetőség szerint 3 évre szeretné bérelni, hogy az induláskor befektetett költségei megtérüljenek.

Az üzletek 2022. évre vonatkozó bérleti díja bruttó 536.391 Ft + rezsi /büfé / év, amely minden évben az előző évi bérleti díj infláció növelt összegével emelkedik. Ez alapján 2022. március 01 és 2022. december 31 közötti időszakra vonatkozó, vállalkozó által fizetendő bérleti díj **446.993 Ft + rezsi / büfé/ év**.

Vállalkozó vállalja, hogy üzletenként 1 éves bérleti díjnak megfelelő kauciót, azaz összesen 1.609.173 Ft összeget szerződéskötéskor, Révfülöp Nagyközség Önkormányzata letéti számlájára megfizet.

Kérelmező kérelmében jelezte, hogy férjével (Halász Péterrel) korábban több éven keresztül voltak megbízható bérlői a strandi vendéglátó üzleteknek, a strandot látogató vendégkörrel, a szomszédos üzletek üzemeltetőivel is jó kapcsolatot alakítottak ki.

Kérem a Tisztelt Képviselő-testületet, hogy az előterjesztést megtárgyalni szíveskedjen!

**Határozati javaslat**

**RÉVFÜLÖP NAGYKÖZSÉG ÖNKORMÁNYZATA**

**KÉPVISELŐ-TESTÜLETÉNEK**

 **/2022. (II. ) HATÁROZATA**

 **Előterjesztés Révfülöp Szigeti strand 5-6-7 sz. üzlet bérletére**

 **érkezett ajánlat elbírálásáról**

**Révfülöp Nagyközség Önkormányzata Képviselő-testülete elfogadja Halász Éva ev. Révfülöp Szigeti strand 5-ös számú, 20 m2 nagyságú vendéglátó ipari üzlet, 6-os számú, 20 m2 nagyságú vendéglátó ipari üzlet és 7-es számú, 20 m2 nagyságú vendéglátó ipari üzlet bérbevételére vonatkozó kérelmét, és a büféket bérbe adja büfénként 536. 391 Ft /év bérleti díjért, mely 2023. évtől az infláció összegével emelkedik.**

**A bérleti díj összege 2022. évben időarányosan 446. 993 Ft büfénként.**

**A bérleti díjon felül bérlő köteles a rezsi költséget is megfizetni.**

**A bérleti szerződés időtartama …. év.**

**Bérlő a bérleti szerződés kötésekor üzletenként az egy évi bérleti díjnak megfelelő összeget köteles kaucióként megfizetni az Önkormányzat számára számla alapján.**

**Bérlő a mindenkori bérleti díjat az Önkormányzat által kiállított számla alapján minden év július 31. napjáig köteles megfizetni.**

**Képviselő-testület megbízza a polgármestert, hogy az üzletek bérbeadásával kapcsolatos intézkedéseket tegye meg, a vállalkozóval a bérleti szerződéseket megkösse.**

**Felelős: Kondor Géza polgármester**

**Határidő: 2022. március 1.**